**Vasaraisten koulun valinnaisaineet peruskoulun 5.-6.-luokille**

Kouluissamme toimii yhdistetyt 5.-6.-luokat, joten tuntikehyksen riittävyyden ja oppituntien sijoittumisen ja ryhmien koon kannalta on järkevää, että 5.-6.-luokalla on yksi yhteinen valinnaisaineen oppitunti ja sen lisäksi 5.-luokalla yksi oma valinnainen tunti.

Ajatuksen on, että kaikki oppilaat valitsevat valinnaisainepaletista valinnaiskurssin, joita opiskellaan 1h viikossa lukuvuoden aikana. Tämän lisäksi 5.-luokkalaiset valitsevat jäljelle jääneistä kursseista vielä oman kurssinsa, jota opiskellaan 1h viikossa.

Tämä valinta tehdään vuosittain ja mikään kurssi ei jatku kahden lukuvuoden ajan. Kurssien sisällöissä pitää huomioida, että kukaan oppilas ei joudu opiskelemaan perättäisinä vuosina samoja oppisisältöjä.

Valinnaisainekurssit ovat seuraavat:

**Äidinkieli**

 L**aajuus:** 1h

 **Vuosiluokat:** 5.-6.

**Tavoitteet:** Kurssin tavoitteena syventää oppilaan osaamista äidinkielen eri osa-alueilla. Yhdessä toimien, erilaisten projektien avulla innostetaan oppilaita draamalliseen ilmaisuun ja kehitetään vuorovaikutus-, ryhmätyö- ja esiintymistaitoja. Ohjataan oppilas kokeilemaan rajojaan, löytämään uusia kykyjä sekä oppia tuntemaan jotain itsestään.

**Sisällöt:** Oppilaiden mielenkiinnon mukaan **n**äytteleminen – improvisaatio, nukketeatteri, pantomiimi, näytelmän käsikirjoitus. Kuunnelman ja oman luokkalehden tekeminen sekä omien tekstien kirjoittaminen. Lukeminen, lukupiiri ja kirjavinkkaus.

**Arviointi:** Sanallinen

**Liikunnan pelikurssi**

**Laajuus: 1**h

**Vuosiluokat:** 5.-6.

**Tavoitteet:** Kurssin tavoitteena on saada oppilaille lisää liikettä ja fyysistä aktiivisuutta istumisen vastapainoksi. Yhdessä pelaamisen avulla lisätä myös oppilaiden yhteishenkeä ja antaa mahdollisuuksia sosiaalisten taitojen harjoitteluun.

**Sisällöt:** Liikuntaa sekä erilaisten liikuntataitojen harjoittelua pelien muodossa.

**Arviointi**: Sanallinen

**Kuvataide**

 **Laajuus:** 1h

 **Vuosiluokat:** 5.-6.

**Tavoitteet:** Kurssin tavoitteena on oman kuvailmaisun kehittäminen sekä eri tekniikoiden ja materiaalien tuntemuksen syventäminen oman työskentelyn kautta.

**Sisällöt:** Kuvataiteen eri materiaalien, välineiden ja tekniikoiden kokeilua omissa töissä.
Kurssin aikana voidaan keskittyä oppilaiden mielenkiinnon ja taitojen pohjalta myös johonkin yksittäiseen kuvailmaisun osa-alueeseen, esim. valokuvaus, elokuvaus, grafiikka jne.

**Arviointi:** Sanallinen

**Musiikki**

 **Laajuus:** 1h

 **Vuosiluokat:** 5.-6.

**Tavoitteet:** Kurssin tavoitteena on musiikillisten taitojen ja tietojen kehittäminen ja vahvistaminen sekä musiikillisten elämysten kokeminen. Musisoinnin ilon ja esiintymistaidon vahvistaminen. Eri soittimiin ja musiikkilaitteisiin tutustuminen.

**Sisällöt:** Soittaminen ja laulaminen. Ryhmämusisointi, improvisointi, säveltäminen ja sanoittaminen ryhmän tason mukaisesti. Projektityö itse valitusta musiikkityylistä. Esiintyminen koulun tilaisuuksissa. Eri musiikin osa-alueita, esim. pop/rock, klassinen musiikki, elokuvamusiikki, tanssimusiikki/tanssi, eri instrumentit jne.

**Arviointi:** Sanallinen

**Käsityö & askartelu**

 **Laajuus:** 1h

 **Luokat:** 5.-6.

**Tavoitteet:** Kurssin tavoitteena on kädentaitojen ja näppäryyden kehittäminen sekä kiinnostuksen herättäminen kädentaitoihin. Oman työn suunnittelu ja arviointi. Erilaisten käsityötekniikoiden oppiminen.

**Sisällöt:** Eri tekniikoita, esim. luonnonmateriaalien käyttö vuodenaikojen mukaan, elektroniikka-askartelu, kierrätysmateriaalien käyttö, huoltotyöt, jne.

**Arviointi:** Sanallinen

**Matikkapaja**

 **Laajuus:** 1h

 **Luokat:** 5.-6.

 **Tavoitteet:** Kurssin tavoitteena on matematiikan taitojen soveltaminen käytännön elämään ja ongelmanratkaisuihin.

 **Sisällöt:** Toiminnallista matematiikkaa, pelejä ja ongelmanratkaisua. Koodaamista ja robotiikkaa. Mahdollisuus suorittaa matikkadiplomi.

**Historiaa elokuvien kertomana**

 **Laajuus:** 1h

 **Luokat:** 5.-6.

 **Tavoitteet:** Kurssin tavoitteena on perehtyä Suomen ja maailmanhistorian tapahtumiin elokuvien avulla sekä tutustua elokuvan tekemiseen.

 **Sisällöt:** Suomen ja maailmanhistoriasta kertovien elokuvien katsomista ja elokuvista ja niiden tapahtumista keskustelua. Oman elokuvan käsikirjoitus, näytteleminen ja kuvaaminen.